Сликите од Многу Големиот Телескоп на ЕЅО, НАСА и Европската Вселенска Агенција откриваат
уникатна и сосема неочекувана структура во дискот околу ѕвездата АУ Микроскоп.
Овие брзи структури со форма на бранови до сега не биле регистрирани, ниту пак предвидени.
Ова е ESOcast! Современа технологија и животот зад сцените во ЕЅО, Европската Јужна Опсерваторија.
АУ Микроскоп или скратено АУ Мик е млада ѕвезда во близина, околу која постои голем диск од прашина.
Со истражување на овие дискови се дошло до важни информации за начинот на кој се формираат планетите.
Долго време астрономите го проучуваат дискот на АУ Мик за да откријат било какви докази за постоење на збивања или свиткувања.
Ваквите карактеристики можат да бидат индикатори за откривање на локацијата на потенцијалните планети.
Во нивните истражувања, астрономите ги користеле новите телескопи на ЕЅО
инструментот SPHERE, кој се наоѓа на Многу Големиот Телескоп.
Астрономите откриле нешто сосема неочекувано.
На новата слика биле идентификувани пет сводови со форма на бранови на различни растојанија околу ѕвездата.
Астрономите ги споредиле податоците добиени со инструментот SPHERE со сликите од дискот направени во 2010 и 2011 година со вселенскиот телескоп Хабл.
Со споредба на податоците се покажало дека овие бранови се движат многу брзо.
Најмалку три од нив се движат со брзина која е доволно за да излезат од гравитационата влеча на ѕвездата.
Овие големи брзини ја исклучуваат можноста дека станува звор за традиционални карактеристики на дискот
предизвикани од орбитата на планетите околу ѕвездата.
Мора да постои нешто друго кое врши забрзување на брановите и кое што ги придвижува.
Ова значи дека станува збор за нешто сосема невообичаено.
Едно објаснување за ваквите чудни структури претставуваат нишките од ѕвездата (кои се слични на соларните нишки, н.з).
АУ Мик често врши ослободување на големи количества енергија (во форма на нишки, н.з) од својата површина.
Една од овие нишки можеби извршила ерозија
на материјалот од некоја од планетите - ако воопшто постојат планети.
Овој материјал можеби се распространил низ дискот со помош на силата од нишките.
За да го добиеме конечниот одгвовор за природата на овие карактеристики астрономите имаат потреба
од дополнителни опсервации од Земјата и Вселената.
Но, за сега, овие интересни карактеристики остануваат големо изненадување и нерешена мистерија.
Транскрипција од ЕЅО; Превод на Андреј Стојчевски.